Nr. C 84/32 De Europæiske Fællesskabers Tidende 31. 3. 88 
Forslag til Rådets forordning (EØF) om ændring af forordning (EØF) nr. 1837/80 om den 
fælles markedsordning for fåre- og gedekød 
KOM(88) 84 endelig udg. 
(Forelagt Rådet af Kommissionen den 25. februar 1988) 
(88/C 84/19) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 42 og 
43, 
under henvisning til forslag fra Kommissionen, 
i samråd med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I den fælles markedsordning for fåre- og gedekød er der 
fastsat visse foranstaltninger i form af præmier og 
interventionspriser, hvis formål er at sikre producenten en 
rimelig indkomst; i betragtning af afsætningsmulighederne 
på Fællesskabets marked samt Fællesskabets forpligtelser i 
GATT er det dog nødvendigt ikke at fremme produktionen 
af fåre- og gedekød, når bestanden overstiger et niveau, der 
fastsættes ud fra markedssituationen; i denne forbindelse 
bør der fastsættes en nedsættelse af den garanti, der er 
fastsat ved de pågældende foranstaltninger; de forskelle i 
støtteordningen, der er fastsat i de nuværende regler, kan 
dog fremme produktionen på forskellig vis i de områder, 
hvor disse forskellige ordninger anvendes; det er derfor 
hensigtsmæssigt særskilt at anvende denne foranstaltning i 
område 5, såfremt Det forenede Kongerige beslutter der at 
anvende ordningen med variabel præmie; 
Rådet bør gennemføre en ny undersøgelse af stabiliserings-
mekanismen, herunder den maksimale garantimængde, 
som led i tilpasningen af den fælles markedsordning på 
såvel internt som eksternt plan — 
UDSTEDT FØLGENDE FORORDNING: . 
Artikel 1 
I forordning (EØF) nr. 1837/80 indsættes som artikel 9a: 
»Artikel 9a 
1. Indtil der kan ske en tilpasning af den fælles 
markedsordning på såvel internt som eksternt plan 
fastsættes et maksimalt garantiniveau for moderfårsbe-
standen til 62 000 000 dyr. 2. For hvert produktionsår gælder følgende: 
— når skønnet over moderfårsbestanden i det pågæl­
dende produktionsår overstiger det maksimale 
garantiniveau for det pågældende produktionsår, 
nedsættes den i artikel 5 omhandlede præmie både 
for moderfår og geder med 1 % for hver overskridel­
se af det maksimale garantiniveau, 
— såfremt den i første led omhandlede mekanisme, der 
anvendes på den moderfårsbestand, der rent faktisk 
konstateres for det foregående produktionsår, 
medfører et andet præmiebeløb end det, der er 
fastsat, justeres skønnet over bestanden for produk­
tionsåret efter det produktionsår, hvor bestandens 
størrelse konstateres, for at tage hensyn til dette 
forhold. 
3. Ved anvendelse af stk. 2 nedsættes den i artikel 7, 
stk. 2, omhandlede interventionspris og det i artikel 9 
omhandlede »vejledende niveau«, der anvendes ved 
beregningen af den variable præmie, med samme 
procentsats som den, der er anvendt på basisprisen i 
medfør af stk. 2, første afsnit. 
4. Såfremt Det forenede Kongerige anvender artikel 9, 
anvendes de i de foregående stykker omhandlede 
bestemmelser særskilt for område 5 på den ene side og 
for alle andre områder på den anden side. I denne 
forbindelse opdeles det i stk. 1 omhandlede tal således: 
— Område 5: 18 millioner dyr, 
— Andre områder: 44 millioner dyr. 
5. Gennemførelsesbestemmelserne til nærværende 
artikel, bl.a. ordningen for produktionsåret 1988, for 
hvilket denne artikel anvendes fra den 4. april 1988, 
samt koefficienten og de i stk. 2 og 3 omhandlede beløb 
vedtages efter fremgangsmåden i artikel 26«. 
Artikel 2 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og gælder 
umiddelbart i hver medlemsstat.